৯০ হাজার দর্শক নিয়ে হতে চলেছে ইউরোর ফাইনাল, ইংল্যান্ড জুড়ে উন্মাদনা তুঙ্গে

ইউরো কাপের ইতিহাসে প্রথমবার ফাইনালে পৌঁছেছে ইংল্যান্ড| করোনা আবহ ভুলে ইংল্যান্ড জুড়ে এখন উতসবের মেজাজ| ইতালিকে হারাতে পারলেই ওয়েম্বলিতে ইতিহাস তৈরি করবেন হ্যারি কেন, রহিম স্টার্লিংরা|

তারই স্বাক্ষী থাকার জন্য কানায় কানায় ভর্তি হতে চলেছে ওয়েম্বলি| সবকিছু ঠিকঠাক চললে ঐতিহ্যের ওয়েম্বলিতে ইংল্যান্ড বনাম ইতালি ম্যাচে উপস্থিত থাকতে চলেছে ৯০ হাজার দর্শক| ইউরোর ফাইনাল ঘিরে উন্মাদনা যে এখন থেকেই তুঙ্গে তা বেশ স্বষ্ট|

সেমিফাইনালে উপস্থিত ছিলেন ব্রিটিশ প্রধানমন্ত্রী বরিস জনসন| ছিলেন প্রিন্স উইলিয়ামসও| সেদিন ৬০ হাজার দর্শকের অনুমতি ছিল| ইংল্যান্ড ফাইনালে পৌঁছনোর পরই বদলে গিয়েছে গোটা চিত্রটা|

পুরোপুরি সবুজ সংকেত না দিলেও, ফাইনালের মঞ্চে যে ৯০ হাজার দর্শক উপস্থিত থাকতে পারেন, তার ইঙ্গিত পাওয়া গিয়েছে ব্রিটিশ প্রধানমন্ত্রীর কথা থেকে|

তবে করোনা নিয়েও যথেষ্ট সজাগ তারা| চলছে আলোচনা| চিকিত্্সক, বিশেষজ্ঞদের সঙ্গে আলোচনার পরই চূড়ান্ত সিদ্ধান্ত নিতে চলেছে ব্রিটিশ সরকার| সবকিছু ঠিকঠাক চললে কানায় কানায় পূর্ণ হতে চলেছে ওয়েম্বলি| গোটা বিশ্বও এখন তাকিয়ে সেদিকে|